Atris

Atris ( – 'ėdrūnas') – vedų išminčius (rišis), pačioje „Rigvedoje“ minimas ~40 kartų. Pasakojama, kad jis priklausąs penkioms gentimsRV 1.3, minimas drauge su Manumi ir kitais žmonijos pradininkaisRV 1.39.3. Atris garbinąs Agnį todėl, kad šis jį išvadavęsRV 10.80.3, RV 10.150.5. Indra jam atvėręs karvių gardą. Ašvinai jį išgelbėję nuo tamsos, nuo prapulties, nuo ugnies, atjauninęRV 6.50.10, RV 7.71.5, RV 10.143.1–2. Rišis Atris suradęs demono Svarbhanaus pagrobtą Saulę ir įtaisęs ją dangujeRV 5.40.6–8, AV 13.2, 4, 12, 36 Vėlesnėje apeiginėje literatūroje Atris laikomas žyniu, prašalinusiu tamsąŚatBrh IV 3, 4, 21, kitur jis lyginamas ar tapatinamas su įasmeninta kalba Vač.

Hinduistiniuose tekstuose Atris laikomas Pradžapačio, o vėliau Brahmos sūnumi, atsiradusiu iš tėvo akies. Laikomas vienu iš septynių rišių, sudarančių Didžiųjų Grįžulo Ratų žvaigždyną. Jo žmona laikoma Anasuja (Dakšos dukteris), o sūnumi – Durvasasas. „Ramajanoje“ pasakojama, kaip Rama aplankęs Atrį su Anasuja, kad jų vaikai – dievus (Agnį, Varuną, Indrą) šlovinantys dainiai. Puranose Atris laikomas tai Somos, tai Dharmos, tai asketo Datatrėjos vaiku.

 Šaltiniai 

Kategorija:Rišiai